ठा. होरें नौकरी गी बक्त-टपाऊ कर्मचारियें आह‌्ला लेखा नेईं बल्के अपना फर्ज समझियै कीता। तसील हीरानगर च जदूं ओह् तसीलदार लग्गे दे हे तां इक बारी लोकें वजीर-बजारत अग्गें शकैत लिखी भेजी जे तसीलदार रघुनाथ सिंह होरें उनें गी बड़ियां गालियां दित्तियां हियां इस करी उनें गी सजा दित्ती जानी चाहिदी। फलसरूप डिप्टी कमीशनर होर हीरानगर आए। रघुनाथ सिंह होरें गी बी भरे इजलास च हाजर होने गी आक्खेआ गेआ। ठा. साह‌्ब गी उत्थैं पुज्जियै पता लग्गा जे लोकें उंदी शकैत कीती दी ही। डिप्टी कमीशनर कन्नै होई दी रधुनाध सिंह हुन्दी गल्ल-बात दा ब्यौरा इंया ऐ :